**Stamford Bridge** er en stor landsby og et verdslig sogn i East Riding of Yorkshire i England. Landsbyen ligger omtrentlig 11 km øst for York og 35 km vest for Driffield. Den ligger ved grensen av det administrative distriktet Ryedale i North Yorkshire. Det ligger ved elven Derwent, og stedet er kjent for slaget ved Stamford Bridge den 25. september 1066 hvor den norske kongen Harald Hardråde måtte gi tapt overfor Englands konge Harold Godwinson. Ved folketellingen i 2011 hadde landsbyen og sognet en befolkning på 3528 innbyggere.

Historie
--------

Landsbyen ligger på begge sider av et gammelt krysningssted i elven Derwent. Romerne bygde en festning der omkring år 70, og det utviklet seg etter hvert en større lineær bosetning fokusert på broen. *Iter I* i *Det antoninske itinerarium* forteller at «Derventio» lå syv romerske mil fra Eboracum (York), hvilket stemmer med avstanden mellom Stamford Bridge og York. Tidligere ble Malton identifisert med Derventio, ettersom man der kjente til romerske etterlevninger, men det ble på 1900-tallet funnet spor etter romerne også ved Stamford Bridge. Man antar derfor nå at dette var det gamle Derventio. 

Slaget ved Stamford Bridge den 25. september 1066 markerte slutten for vikingtiden ikke bare i England, men også i Norge. Etter slaget i 1066 kalte normannerne stedet for *Pons Belli*, latin for «Krigsbroen». 

Leie fra leietakere og hus ble nedtegnet i 1368 og det var en felles ovn nedtegnet det samme året.

Landsbyen vokste i løpet av 1900-tallet. I 1882 var det bare 449 innbyggere, mens det ved folketellingen i 2001 var 3394. noe som økte til 3528 innbyggere i 2011.

Oversvømmelse
-------------

Elven Derwent deler Stamford Bridge i to. Den stiger i North Yorkshire Moors og flyter sørvest framfor å ta den direkte ruten til Nordsjøen. Den går til sist inn i elven Ouse nord for landsbyen Long Drax før den til sist flyter inn i utløpet til elven Humber. I løpet av 4. og 5. mars 1999 kom det meget store nedbørsmengder i oppsamlingsområdet til Derwent, og nådde 125 mm innenfor et døgn. Situasjonen ble forverret av smeltet snø som tidligere hadde samlet seg i North York Moors. Forholdene ble forverret og ved søndag den 7. mars var store områder av Stamford Bridge oversvømmet og den største dybden for oversvømmelsen ble nedtegnet til 1,5 meter den 8. mars.

Oversvømmelsen nådde sin topp på 5 meter over elvens normale nivå, det høyeste nivå som noen gang har blitt målt. Det overgikk tidligere høyeste nivå på 0,5 meter i 1931. Imidlertid ble en ny rekord satt året etter. I oktober 2000 brøt Derwent igjen utover sine bredder og kom noe over nivået i 1999. Det ble satt i gang arbeid høsten 2003 for å bygge demninger mot oversvømmelser og ved høsten 2004 var arbeidet fullført.

Bilder
------

* Den tidligere viadukten for jernbanen over elven DerwentDen tidligere viadukten for jernbanen over elven Derwent
* Utsyn fra broen ca 1910Utsyn fra broen ca 1910
* Broen ca 1910Broen ca 1910
* Port av gammel typePort av gammel type
* Jernbanestasjonen i Stamford BridgeJernbanestasjonen i Stamford Bridge
* Folk på spasertur rundt Stamford BridgeFolk på spasertur rundt Stamford Bridge
* Ytre utsyn av Møllen i 2006 etter at den var omgjort til leiligheterYtre utsyn av Møllen i 2006 etter at den var omgjort til leiligheter
* Et vikingskip med blomster for festivalen Yorkshire In Bloom i 2013 ved siden av veibroenEt vikingskip med blomster for festivalen Yorkshire In Bloom i 2013 ved siden av veibroen

Referanser
----------

1. 1 2   «Key Figures for 2011 Census: Key Statistics: Area: Stamford Bridge CP (Parish)» Arkivert 19. august 2014 hos Wayback Machine. *Neighbourhood Statistics*. Office for National Statistics.
2. ↑   «2001 Census: Key Statistics: Parish Headcounts: Area: Stamford Bridge CP (Parish)» Arkivert 25. mai 2011 hos Wayback Machine. *Neighbourhood Statistics*. Office for National Statistics.
3. ↑   *Helping Protect You and Your Property – A Guide to Stamford Bridge Flood Defence Scheme*. Environment Agency. 2007.
4. ↑  «Vikings join Stamford Bridge's Floral Crusade», *The York Press*. 24. juni 2013.

Eksterne lenker
---------------

(en) Stamford Bridge, East Riding of Yorkshire – kategori av bilder, video eller lyd på Commons


* «High and Low Catton and Stamford Bridge East», *British History Online*
* «Derventione», *Romanmap.com*
* «Temporary Marching Camp – Buttercrambe Moor, nr. Stamford Bridge, North Yorkshire», *Roman-Britain.org*

  


|  |  |
| --- | --- |
| Oppslagsverk/autoritetsdata | Vision of Britain **·** Nationalencyklopedin **·** VIAF **·** LCCN **·** GeoNames **·** GeoNames
 |